open-index/open-wikipedia-markdown huggingface dataset:
Fredrik Skagen

**Fredrik Skagen** (1936–2017) var en norsk forfatter, bibliotekar og universitetsbibliotekar ved Norges tekniske høgskole. Skagen debuterte som forfatter i 1968.

Skagen skapte i 1987 tildels heftig debatt med boken *Purpurhjertene*, som utga seg for å være en dokumentarisk gjenfortelling av en nordmanns opplevelser som amerikansk soldat i Vietnam. Boken vant forlaget Cappelens konkurranse om beste dokumentarroman, men ble «omdefinert» til roman da det ble klart at forfatteren var blitt offer for en svindel.

En av Skagens mest kjente romanfigurer var den lurvete falskmyntneren Morten Martens, som opptrer i åtte av forfatterens spenningsromaner, den første var *Viktor! Viktor!* fra 1982 og den siste var *Fri som fuglen* fra 2002.

Mange av Skagens bøker inneholder referanser til et felles univers rundt Trondheim politikammer som han delte med forfatterne Kim Småge, Idar Lind og Anne Birkefeldt Ragde.

## Bibliografi

## Priser
* Rivertonprisen 1980, for *Kortslutning*
* Cappelenprisen 1986
* Palle Rosenkrantz-prisen 1986, for *Viktor! Viktor!*
* Bokhandlerprisen 1987, for *Purpurhjertene*
* Trondheim kommunes kulturpris 1995
* Glassnøkkelen 1996, for *Nattsug*

## Referanser




## Eksterne lenker
* 
* 
*  NRK: Lydfiler med Fredrik Skagen
*  Fredrik Skagen i Cappelen Forlag
*  Fredrik Skagen i NRK Forfatter
*  Digitaliserte bøker av Skagen hos Nasjonalbiblioteket.
Aurora (provins)

**Aurora** er en filippinsk provins i landsdelen Luzon. Den ligger nordøst for Manila, i regionen Central Luzon. Provinshovedstaden er Baler. Nord for Aurora er provinsene Nueva Vizcaya, Quirino og Isabela, i sør Quezon, i sørvest Bulacan og i vest Nueva Ecija. Ellers ligger Stillehavet med Det filippinske hav i øst.

## Politisk inndeling
Aurora er delt i 8 *municipalities* (landkommuner).

### Landkommuner (municipalities)

*Baler
*Casiguran
*Dilasag
*Dinalungan
*Dingalan
*Dipaculao
*Maria Aurora
*San Luis

## Eksterne lenker
*
Lancashire

**Lancashire** (forkortes **Lancs**, tidligere grevskapet Lancaster, hertugdømmet Lancaster) er et grevskap i England. Det ligger ut mot Irskesjøen og grenser mot Cumbria, North Yorkshire, West Yorkshire, Stor-Manchester og Merseyside. Tradisjonelt har Lancaster vært administrasjonssenter, men administrasjonen er nå plassert i Preston.

Det seremonielle grevskapet omfatter i tillegg til de administrative også de to enhetlige myndighetene Blackpool og Blackburn with Darwen. De to enhetlige myndighetene har felles politi, brannvesen og kollektivsystem med resten av grevskapet.

## Historie

Lancashire ble opprettet i 1182. I *[[Domesday Book]]* blir området regnet som del av Cheshire og Yorkshire.

I 1351 ble Lancashire et palatinatsgrevskap. Det ble innlemmet under den engelske kronen i 1399, men beholdt mange privilegier helt til 1873. Det regnes fortsatt som en egen enhet under den britiske kronen, hertugdømmet Lancaster.

Under reorganiseringen av grevskapene i 1974 ble Lancashire mye redusert i størrelse. Ble Warrington overført til Cheshire; ble Liverpool, Southport og St Helens deler av nye grevskapet Merseyside; ble Manchester, Bolton, Bury, Rochdale og Oldham deler av nye grevskapet Stor-Manchester; og ble eksklaven Furness overført til nye grevskapet Cumbria.

I 1998 ble Blackpool og Blackburn med Darwen selvstyrte enheter, og inngår dermed ikke lenger i det administrative grevskapet.

## Industrier
Lancashire rike funn av jernmalm og kull gjorde at det ble et viktig sentrum for industrier på 1800-tallet, og dermed også for kapital. Blant industriene fantes gruvedrift, tekstilproduksjon og, ved kysten, fiske. I Lancashire ble også den såkalte *[[lancashireprosessen]]* utviklet.

## Symboler

Lancasters røde rose er grevskapet blomst som er avbildet på dets heraldisk emblem og flagg. Rosen var et symbol for huset Lancaster, udødeliggjort i verset *«In the battle for England's head/York was white, Lancaster red»*, med henvisning til 1400-tallets engelske innbyrdesstrid om den engelske kronen i rosekrigene. Det tradisjonelle Lancashire-flagget, en rød rose på et hvitt felt, var ikke offisielt registrert. Da det ble forsøkt gjort hos det engelske Flagginstituttet i London var det allerede regissert av byen Montrose i Skottland flere hundre år tidligere hos Lyon Office. Lancashires offisielle flagg er således registrert som en rød rose på en bunn av gull.

## Referanser


## Eksterne lenker
*
Sedna

**Sedna** kan være:

* Havkvinnen, også kalt Sedna, en figur i inuittenes mytologi
* 90377 Sedna, dvergplanet oppkalt etter Havkvinnen
90377 Sedna

**90377  Sedna** () er en dvergplanet i de ytre områdene av solsystemet, og var per 2012 tre ganger så langt unna solen som det Neptun var. Spektroskopi har avdekket at Sednas overflatesammensetning er lignende den til enkelte andre transneptunske objekt, det vil si at den består hovedsakelig av en blanding av vann, metan og nitrogeniser med tholiner. Overflaten er en av de rødeste blant objektene i solsystemet.

I det meste av sitt baneforløp befinner Sedna seg lengre fra solen enn hva den gjorde i 2012. Med en estimert aphelium på 9376&nbsp;AE, befinner den seg 31 ganger så langt unna solen som det Neptun gjør, og er med det et av de fjerneste kjente objektene i solsystemet om man ikke regner med langperiodiske kometer. Sednas eksepsjonelt lange og elongerte bane tar omtrentlig &nbsp;år å fullføre, og det at den nærmeste avstanden til solen er så stor, 76&nbsp;AE, har ført til mange spekulasjoner om hvor den stammer fra.

Minor Planet Center plasserer Sedna i den spredte skiven, en gruppe objekter sendt ut i svært elongerte baner på grunn av gravitasjonell påvirkning fra Neptun. Denne klassifiseringen er imidlertid bestridt, fordi Sedna aldri kommer nær nok Neptun til at den kan ha blidt spredt ut av den. Det gjør at noen astronomer konkluderer med at den er det første kjente medlemmet av indre Oorts sky. Andre spekulerer i at den kan ha blitt dyttet inn i sin nåværende bane av en passerende stjerne, kanskje en som stemmer fra solens fødselshop (en åpen stjernehop), eller at den ble fanget fra et annet stjernesystem.

En annen hypotese antyder at banen kan være gjenstand for en stor planet utenfor Neptuns bane. Astronomen Mike Brown, medoppdager av Sedna og dvergplanetene ,  og , mener at Sedna er det mest betydningsfulle transneptunske objektet funnet til dato, fordi forståelsen av den uvanlige banen sannsynligvis vil gi verdifull informasjon om opphavet og tidlig utvikling av solsystemet.

## Fotnoter og litteraturhenvisninger
;Fotnoter



;Litteraturhenvisninger




## Eksterne lenker
* 
*  Hubble Space Telescope sine bilder av Sedna (NASA)
Isabela (provins)

**Isabela** er en filippinsk provins i landsdelen Luzon. Den ligger nord for Manila, i regionen Cagayan Valley. Provinshovedstaden er Ilagan. Nord for Isabela er provinsen Cagayan. I sør er Aurora, Quirino og Nueva Vizcaya. I vest er Ifugao, Mountain Province og Kalinga.

Isabela er den nest største provins i areal på Luzon.

## Navnet Isabela
Provinsen er oppkalt etter den spanske dronning Isabela II (dronning 1833-1868).
 
## Politisk inndeling
Isabela er delt i 2 «cities» (bykommuner) og 35 «municipalities» (landkommuner).

### Bykommuner (cities)
*Cauayan City
*Santiago City

### Landkommuner (municipalities)

## Referanser


## Eksterne lenker
*
Tore Tvedt

**Tore Wilhelm Tvedt** (født 1943) er grunnlegger av den nynazistiske og nyreligiøse organisasjonen Vigrid.

Tvedt sier han tror på Odin som en skapende kraft. Han pensjonerte seg fra «offentligheten» i 2009, men var pr. april 2021 fremdeles aktiv på internett.

## Lovbrudd
Tvedt er tidligere dømt til betinget fengsel for brudd på rasismeparagrafen etter grove uttalelser om jøder og afrikanere. Tvedt ble idømt  kroner i bot for vold mot en 14 år gammel jente etter en konflikt som en slektning av Tvedt hadde vært involvert i. Tvedt ble også dømt for å ha truet med å sende nazister etter henne og for brudd på våpenloven.

I mai 2006 ble det klart at Tvedt skulle tiltales etter rasismeparagrafen, med en strafferamme på to års fengsel. Han kom der med følgende uttalelse:

*Vi ønsker å ta makten i samfunnet, renske ut jødene og sende innvandrerne ut av landet. Jødene er hovedfienden, de har drept vårt folk, de er ondskapsfulle mordere. De er ikke mennesker, de er parasitter som skal renskes ut.*

Tvedt ble frifunnet i Borgarting lagmannsrett 15. mai 2007. I desember 2007 kom Høyesterett fram til at frifinnelsen i lagmannsretten bygger på feil rettsanvendelse, og at frifinnelsen derfor måtte oppheves. I mai 2008 ble han av Høyesterett idømt 45 dagers betinget fengsel.

Tvedt fikk en dom av Aust-Telemark tingrett den 28. juni 2019 for brudd på § 185 rasismeparagrafen i tre artikler lagt ut på hans eget nettsted Vigrid.net. I disse tre artiklene lagt ut i perioden mellom september 2016 og januar 2017 ble han funnet skyldig i å ha kommet med hatefulle ytringer om jødene som folkegruppe. Tvedt ble dømt til 60 dagers fengsel utsatt med en prøvetid på 3 år, samt en bot på  kroner. Han ble også dømt til inndragning av sin Lenovo bærbare PC og en ekstern harddisk til fordel for staten.

I Agder lagmannsretts dom av 17. juni 2020 ble Tvedt dømt for brudd på rasismeparagrafen til 60 dagers betinget fengsel med 3 års prøvetid pluss en bot på  kroner subsidiært 15 dagers fengsel. Tvedt anket denne dommen til Høyesterett, men Høyesterett avviste anken den 26. august 2020 og dermed ble dommen rettskraftig. Tvedt la så ut dommen på nettstedet sitt vigrid.net.

Tvedt ble 30. juni 2023 dømt til 120 dagers fengsel, hvorav 60 ble gjort betinget, samt saksomkostninger, for hatefulle ytringer fremsatt mot jøder i mars 2021. Tvedt har anket dommen.

## Vitne i Breivik-saken
Tore Tvedt var innkalt som forsvarets vitne i rettssaken mot terroristen Anders Behring Breivik våren 2012. I et intervju før vitnemålet sa Tvedt at han ville nekte å ta avstand fra massedrapet til Breivik, men var motstander av vold for å nå politiske mål. Tvedt uttalte at Norge er i krig og at den politiske makteliten leder det norske folk inn i et genetisk og kulturelt kollektivt selvmord. Tvedt mislikte at Breivik var frimurer, kristen og sionist.

## Annet
10. januar 2008 ble det kjent at *[[Dagbladet]]* utestengte Vigrid-lederen fra å bruke kommentarsystemet i sin nettavis på grunn av flere uønskede innlegg.

## Referanser


## Eksterne lenker
*
Quezon (provins)

**Quezon** er en filippinsk provins i landsdelen Luzon. Den ligger sørvest for Manila, i regionen CALABARZON. Provinshovedstaden er Lucena City. Nord for Quezon er provinsen Aurora. I øst er Camarines Norte og Camarines Sur, i vest Batangas, Laguna, Rizal og Bulacan. Utenfor østkysten er Det filippinske hav, og i sør Sibuyan-havet, der øya og provinsen Marinduque er en nær nabo.

## Provinsens navn
Provinsen het tidligere Tayabas, men navnet ble endret slik at provinsen nå er oppkalt etter Manuel L. Quezon.

## Politisk inndeling
Quezon er delt i 1 "city" (bykommune) og 40 "municipalities" (landkommuner).

### Bykommuner (cities)
*Lucena City

### Landkommuner (municipalities)

## Eksterne lenker
*
Laguna

**Laguna** er en filippinsk provins i landsdelen Luzon. Den ligger sørvest for Manila, i regionen CALABARZON. Provinshovedstaden er Santa Cruz. Nord for Laguna er hovedstadsområdet Metro Manila og provinsen Rizal. I øst er Quezon, i sør Batangas og i vest Cavite. Laguna omslutter omtrent hele innsjøen Laguna de Bay, Filippinenes største innsjø.

## Navnet Laguna
Provinsen ble kalt La Laguna av spanjolene; det spanske ordet "lago" betyr *innsjø*.

## Politisk inndeling
Laguna er delt i 2 *cities* (bykommuner) og 28 *municipalities* (landkommuner).

### Bykommuner (cities)
*Calamba City
*San Pablo City

### Landkommuner (municipalities)

## Eksterne lenker
*
Nueva Vizcaya

**Nueva Vizcaya** er en filippinsk provins i landsdelen Luzon. Den ligger nord på øya Luzon, i regionen Cagayan Valley. Provinshovedstaden er Bayombong. Nord for Nueva Vizcaya er provinsene Ifugao og Cagayan. I øst er Quirino og Aurora, i sør Nueva Ecija og Pangasinan, og i vest Benguet.

## Politisk inndeling
Nueva Vizcaya er delt i 15 "municipalities" (landkommuner).

### Landkommuner (municipalities)

## Eksterne lenker
*
Cagayan

**Cagayan** er en filippinsk provins i landsdelen Luzon. Den ligger nelt nord på øya, i regionen Cagayan Valley. Provinshovedstaden er Tuguegarao City. Nord for Cagayans kyst er ligger Babuyan-øyene, og lenger nord er provinsen Batanes. I øst er Det filippinske hav. I sør er provinsene Isabela og Kalinga, og i vest Apayao og Ilocos Norte.

Cagayan-provinsen har intet å gjøre med byen Cagayan de Oro, som ligger langt sør i landet, på øya Mindanao.

## Navnet Cagayan
Navnet kommer fra *tayag*, som er en tresort som vokser langs Cagayanelven; tidligere ble området kalt *Catagayan* og dette ble senere forkortet til *Cagayan*.

## Folk og kultur
Størstedelen av befolkningen er ilocanoer, en filippinsk folkegruppe som spredte seg fra regionene ved Luzons nordvestlige kystområder. Tidligere var ibanagene det største folket, og det var dem som de spanske kolonisatorer påfraff her, og som da tidlig ble kristnet av dem. Ibanag er fortsatt et viktig språk i provinsen.

Malaueger, itawiter, gaddanger og grupper av  nomadiske aetaer og ibataner tilpasset seg ibanagenes og ilocanoer og gjorde Cagayan til nytt hjem. Langt senere er det tilkommet en del muslimer fra sør, og mange tagalogtalende fra lenger sør på Luzon. Denne sterke innvandringen er med på å gjøre de minste av fjellfolkene utsatte for kulturelt tilpassingspress.

## Politisk inndeling
Cagayan er delt i 1 "city" (bykommune) og 28 "municipalities" (landkommuner).

### Bykommune (city)
*Tuguegarao City

### Landkommuner (municipalities)

## Eksterne lenker
*
Pangasinan

**Pangasinan** er en filippinsk provins i landsdelen Luzon. Den ligger nord for Manila, i regionen  Ilocos. Provinshovedstaden er Lingayen. Nord for Pangasinan er provinsene La Union og Benguet. I øst er Nueva Vizcaya og Nueva Ecija, og i sør Tarlac og Zambales. Utenfor vestkysten er Sørkinahavet. Provinsen omslutter Lingayenbukta.

## Navnet Pangasinan
Ordet *asin* betyr salt; hele ordet pangasinan betyr *der lages det salt*. Området var kjent for saltutvinning.

## Politisk inndeling
Pangasinan er delt i 4 "cities" (bykommuner) og 44 "municipalities" (landkommuner).

### Bykommuner (cities)
*Alaminos City
*Urdaneta City
*Dagupan City
*San Carlos City

### Landkommuner (municipalities)

## Eksterne lenker
*
La Union

**La Union** er en filippinsk provins i landsdelen og på øya Luzon. Den ligger nord i landet, i regionen Ilocos. Provinshovedstaden er San Fernando City. Nord for La Union er provinsen Ilocos Sur. I øst er Benguet, og i sør Pangasinan. Utenfor vestkysten er Sørkinahavet.

## Politisk inndeling
La Union er delt i 1 "city" (bykommune) og 31 "municipalities" (landkommuner).

### Bykommune (city)
*San Fernando City

### Landkommuner (municipalities)

## Eksterne lenker
*
Cumbria

**Cumbria** er et grevskap i England. Det ligger i regionen Nordvest-England, mellom Irskesjøen i vest og Penninene i øst. Cumbria grenser mot Northumberland, Durham, North Yorkshire, Lancashire og de skotske stattholderskapene Dumfries og Roxburgh, Ettrick and Lauderdale.

Grevskapet består av seks distrikter, og det seremonielle og det administrative grevskapet dekker samme område.

Cumbria ble opprettet i 1974 og dekker de tradisjonelle grevskapene Cumberland og Westmorland, samt Furness fra Lancashire og et lite område fra Yorkshire. Navnet har vært brukt for regionen i flere århundrer. Den ble bebodd av keltere, som opprettet kongedømmet Rheged, og de kalte regionen Cumbria, som er etymologisk knyttet til det walisiske navnet for Wales, *Cymru*.

## Geografi
Cumbria er det grevskap som ligger mest nordvestlig i England. Det aller mest nordlige og sørlige punktene i Cumbria er henholdsvis vest Deadwater, Northumberland og South Walney. Kirkby Stephen (i nærheten av Tan Hill, Yorkshire) og St Bees Head er de mest østlige og vestlige punktene. Scafell Pike med sine 978 moh er det høyeste punktet både i Cumbria og i England. Windermere er den største (naturlige) innsjøen i England. Lancasterkanalen strekker seg fra Preston og inn i sørlige Cumbria, og er fortsatt delvis i bruk. Ulverstonkanalen, som en gang nådde fram til Morecambe Bay, ble nedlagt i 1945.

Nasjonalparken Lake District ligger i Cumbria. Parken regnes for å være et av de vakreste områder i Storbritannia, og tiltrekker mange turister.

## Referanser


## Eksterne lenker
*
Cambridgeshire

**Cambridgeshire** (forkortes **Cambs**) er et grevskap i England. Det ligger i regionen Øst-England, og grenser mot Lincolnshire, Norfolk, Suffolk, Essex, Hertfordshire, Bedfordshire og Northamptonshire. Administrasjonsbyen er Cambridge.

Under lokalstyrereformen i 1888 ble det opprettet to grevskap i området, Cambridgeshire og Isle of Ely, som tradisjonelt har vært et palatinatsgrevskap. I 1965 ble de to slått sammen til Cambridgeshire and the Isle of Ely. Dette grevskapet ble slått sammen med naboen i vest, Huntingdon and Peterborough, og nå fikk det navnet Cambridgeshire.

I 1998 ble Peterborough en enhetlig myndighet (*unitary authority*). Det seremonielle grevskapet Cambridgeshire består således av fem distrikter i det administrative samt Peterborough. Visse tjenester, som politi og brannvesen, administreres felles for alle seks distrikter.

## Samtidskunst
Cambridge hjem til kunstgalleriet Kettle's Yard og det kunstnerdrevne Aid and Abet. Rundt 14&nbsp;km vest for Cambridge, ved siden av landsbyen Bourn er kunstsenteret Wysing Arts Centre.

## Referanser


## Eksterne lenker
* 
* Cambridgeshire Community Archive Network
* Images of Cambridgeshire fra arkivet til English Heritage
Øst-England

**Øst-England** er en av Englands regioner. Det totale befolkningstallet var i folketellingen 2001 5&nbsp;388&nbsp;140.

Regionen har ti administrative grevskap og enhetlige myndigheter.
Yorkshire og Humber

**Yorkshire og Humber** (**Yorkshire and the Humber**) er en av Englands regioner. Den dekker det meste av det tradisjonelle grevskapet Yorkshire, samt den nordlige delen av Lincolnshire som tidligere tilhørte Humberside. 

Regionen skulle ha en folkeavstemning om opprettelsen av en folkevalgt regionsforsamling, men etter at dette ble avvist med klart flertall i Nordøst-England høsten 2004 ble avstemningen utsatt. 

Den består av følgende grevskap og enhetlige myndigheter:

Regionen het opprinnelige Yorkshire and Humberside, men etter at Humberside ble oppløst ble navnet endret. Navnet kommer fra det tradisjonelle grevskapet som dekker det meste av regionen, og elven Humber som renner gjennom den.
Øst-Midlands

**Øst-Midlands** (**East Midlands**) er en av Englands regioner. Den består av det meste av den østlige delen av den tradisjonelle regionen Midlands. De viktigste byene er administrasjonsbyen Nottingham, Leicester og Derby.

Regionene består av følgende grevskap og enhetlige myndigheter:

## Geologi

Regionen er preget av store mengder med kalkstein, og er en del av et oljeholdige geologiske område kalt for Øst-Midtlands oljeprovins, med noen få små oljefelt på det britiske fastlandet. Skogsområdet Charnwood Forest i nordvestlige Leicestershire har rikelige mengder av vulkansk bergarter, beregnet til å være rundt 600 millioner år gamle.

25 prosent av Storbritannas sement er framstilt i regionen ved tre større steder i Hope og Tunstead i Derbyshire, og ved Ketton Cement Works i Rutland. Av det tilslag (sand og stein som blandes i betong) som framstilles i regionen, er 25 prosent fra Derbyshire og 4 prosent fra Leicestershire. Lincolnshire og Nottinghamshire framstiller hver rundt 30 prosent av regionens sand og grus.

Barwell i Leicestershire hadde Storbritannias største meteoritt (7 kg) den 24. desember 1965. Jordskjelvet i Lincolnshire i 2008 målte 5,2 momentmagnitude.

## Se også
* De fem burgher i Danelagen

## Referanser
Norefjell

**Norefjell** er et fjellmassiv mellom Eggedal i vest og Krøderen og Hallingdal i øst. Norefjell omfatter deler av kommunene Flå, Sigdal og Krødsherad, alle i Buskerud.

De høyeste toppene på Norefjell er
* Gråfjell (1&nbsp;466&nbsp;moh.)
* Høgevard (1&nbsp;459&nbsp;moh.)

Utsikten er formidabel, spesielt fra Høgevard. I klart vær har man utsyn over 40&nbsp;000&nbsp;km². Det er bare Gaustatoppen som gir videre utsyn i Sør-Norge. Fra Høgevard kan man også se Høgronden 185 kilometer unna. Dette skal være det lengste frie siktet i landet sør for polarsirkelen.
Norefjell er et populært feriemål, og det er mange hytter og fritidsboliger flere steder. Det er også turisthytter på Tempelseter, Sandvassetra, Toveseter og Høgevarde.

Da Oslo arrangerte vinter-OL i 1952, ble alpinkonkurransene gjennomført på Norefjell. Det største skisenteret ligger på sørsiden, løypene går fra Ravnås og ned mot Krøderen. Her er 11 heiser og 23 kilometer preparerte alpinløyper fordelt på 20 nedfarter. Total fallhøyde er 1010 meter.

Det er en villreinstamme i Norefjell-Reinsjøfjell som i de senere år har ligget stabilt på om lag 550 – 600 vinterdyr. Det var også tamreindrift i området fram til 1968.

## Referanser




## Eksterne lenker
* Turforslag til Norefjell og Eggedalsfjella på DNT og NRKs nettsted ut.no  
* Bilder fra Norefjell
Vilhelm Magnus

**Vilhelm Magnus** (1871–1929) var en norsk privatpraktiserende nevrokirurg og en pionér på sitt område.

Han ble cand.med. i 1897, og studerte deretter nevrologi i Paris og Frankfurt am Main samt histologi i Breslau. Han arbeidet flere år ved Rikshospitalets nevrologiske avdeling og utdannet seg i nevrokirurgi i London. Han praktiserte som nevrokirurg i Oslo. Han klarla som den første betydningen av *corpus luteum* (det gule legeme) for svangerskapets forløp.

## Referanser


## Kilder
*  Aschehougs konversasjonsleksikon, utgitt 1959.

## Eksterne lenker
* Biografisk artikkel i Journal of Neurosurgery, 1990 (abstract)
Kristian Kristiansen (1907–1993)

:*For andre personer med navnet Kristian Kristiansen, se pekersiden [[Kristian Kristiansen]].

*'Kristian Kristiansen''' (født 24. mai 1907 i Oslo, død 19. april 1993) var en norsk pionér innen nevrokirurgi. Han var professor i nevrokirurgi ved Universitetet i Oslo (Ullevål sykehus 1955&ndash;77).

## Referanser
Øyvind Halleraker

**Øyvind Urheim Halleraker** (født 1951) er en norsk politiker (H). Han var innvalgt på Stortinget fra Hordaland fra 2001 til 2017, etter først å ha vært vararepresentant fra 1993. Fra 2017 er han daglig leder i Hordfast.

Halleraker var medlem av Bømlo kommunestyre 1988–1995 og medlem av Hordaland fylkesting 1988–2001, herunder varaordfører i Bømlo 1988–1991, medlem av fylkesutvalget 1992–2001 og fylkesvaraordfører 1997–1999. Han var nestleder 1991–1994 og leder 1994–2002 i Hordaland Høyre. Han har også hatt verv i Kommunenes Sentralforbund og Statens nærings- og distriktsutviklingsfond.

Han vokste opp på Abildsø i Oslo. Halleraker var elev ved Voss folkehøgskole 1969–1970, fotograflinjen ved Sogn videregående skole 1971–1972 og kystskipperskole i 1978, og har svennebrev som fotograf fra 1973 og studiekompetanse fra 1981. Halleraker er utdannet bedriftsøkonom (ex.bed.øk.) fra Bedriftsøkonomisk Institutt fra 1984 og diplomøkonom fra 1989. Han var selvstendig næringsdrivende 1973–1987 og daglig leder i Sunnhordland Bru- og Tunnelselskap AS 1987–2001. Styreleder i Norske vegfinansieringsselskapers forening (Norvegfinans) 1991-2004. Han har fra november i 2017 vært ansatt som daglig leder i Hordfast AS.

Øyvind Halleraker er svoger av ordfører Liv Kari Eskeland i Stord kommune.

## Stortingskomitéer
* 2013–2017: 1. nestleder i Utenriks- og forsvarskomiteen.
* 2013–2017: medlem av Valgkomiteen.
* 2009–2013: medlem av Transport- og kommunikasjonskomiteen.
* 2005–2009: medlem av Transport- og kommunikasjonskomiteen.
* 2001–2005: medlem av Energi- og miljøkomiteen.

I perioden 7. mai 2013 til 30. september 2013 var Halleraker medlem av Kommunal- og forvaltningskomiteen.

## Referanser


## Eksterne lenker
* 
* 
*
Torbjørn Hansen

**Torbjørn Hansen** (født 1972) er en norsk finansanalytiker og tidligere politiker (H).

Han er sønn av ligningssjef Bjørn Helge Hansen og revisjonsmedarbeider Marion Myklebust, og vokste opp i Norheimsund. Hansen har studiekompetanse fra Øystese gymnas fra 1992 og utdannelse som siviløkonom fra NHH fra 1996 og MBA fra samme institusjon fra 2011. Hansen var finansanalytiker i Enskilda Securities 1996–1998, finansanalytiker i Pareto Fonds 1998–2000, rådgiver i Arthur Andersen & Co 2000–2001 og direktør for transaksjonsrådgivning i Ernst & Young 2009–2014. Fra 2014 er han partner i KPMG og selvstendig finansrådgiver.

Hansen var innvalgt på Stortinget fra Hordaland 2001–2009, og satt i Stortingets finanskomité 2001–2005 og Stortingets næringskomité 2005–2009. I 2008 frabad han seg renominasjon til Stortinget. Ellers var han vara til Bergen bystyre og medlem av bygningsrådet 1999–2001 og leder i Bergen Høyre 2002–2010.

## Referanser


## Eksterne lenker
* 
*
Silja Ekeland Bjørkly

**Silja Ekeland Bjørkly** (født 22. juni 1976 i Bergen) er en norsk organisasjonskvinne og politiker (H).

Hun vokste opp på Bønes i Bergen som datter av selvstendig næringsdrivende Geir Johan Ekeland og trafikkbetjent Haldis Guri Espetvedt. Hun er gift, har barn, og er bosatt i Bergen. Hun har studiekompetanse fra Langhaugen videregående skole fra 1995 og studier i kommunal planleggingsrett, religionsvitenskap, historie og sammenlignende politikk fra Universitetet i Bergen. I 2008 ble Bjørkly administrerende direktør i Norges Huseierforbund.

Bjørkly var leder i Europeisk Ungdom i Bergen foran folkeavstemningen om EU-medlemskap i 1994, deretter 1. viseformann i Hordaland Unge Høyre 1996–1999, varamedlem av Bergen bystyre 1999–2001 og kvinnepolitisk leder i Hordaland Høyre 2000–2002. Hun var 1. vararepresentant til Stortinget fra Hordaland 2001–2005, og møtte fast for statsråd Erna Solberg i hele perioden. Bjørkly var medlem av Stortingets næringskomité. Hun ble ikke renominert til Stortinget foran valget i 2005.

Siden 2013 har hun vært medlem av Hordaland og senere Vestland fylkesting, og siden 2017 leder i Høyres fylkestingsgruppe. Ved fylkestingsvalget i 2019 var hun Høyres fylkesordførerkandidat.

## Referanser


## Eksterne lenker
*
Tamar (England)

:*Denne artikkelen er om elva i Cornwall. For elva med samme navn i Tasmania, se [[Tamar (Tasmania)]].*

**Tamar** (kornisk: *Dowr Tamar*) er ei elv i det sørvestlige England. Den har sitt utspring omkring 6 km fra nordkysten av Cornwall, men renner sørover. Den renner ut i fjorden Hamoaze, hvorfra den sammen med elvene Lynher og St Germans renner ut i Plymouthsundet.

Den markerer i all hovedsak grensen mellom grevskapene Devon og Cornwall. Det er noen unntak, som landsbyen Bridgerule på «kornisk» side som tilhører Devon. Den moderne administrative grensen følger elven strengere enn den gamle tradisjonelle grensen, og flere landsbyer nord for Launceston, som ligger vest for Tamar, tilhørte Devon inntil 1960-årene.

Den viktigste sideelva er Tavy.

Navnet Tamar (eller Tamare) var nevnt av den greske geografen Klaudios Ptolemaios i hans verk *Geografika*. Navnet er sagt å bety «stort vann». Navnet har muligens samme opprinnelse som Themsen.

Tamardalen gruveområde inngår i verdensarvstedet Gruvelandskapet i Cornwall og West Devon, innført på UNESCOs liste i 2006.

## Referanser


## Litteratur
* Booker, Frank (1971): *Industrial Archaeology of The Tamar Valley*, 2. utg., Newton Abbot, England: David and Charles. ISBN 0-7153-5172-9.

## Eksterne lenker
* 
* Royal Albert Bridge at Saltash
* Tamar Crossings – Tamar Bridge & Torpoint Ferry, fergeinformasjon
* RYA, (tidal) Tamar navigation guide , tidevannsnavigasjon
* Tamar Valley AONB
* Tamar Valley Tourism Association , turisinformasjon
Hamoaze

**Hamoaze** er et estuar i England som dannes der elvene Tamar, Lynher og St Germans møter hverandre. De renner ut til Plymouthsundet gjennom Hamoaze. Navnet ble før skrevet Ham-oze, man antar at det betyr utløpet ved landsbyen Ham. Fjorden danner grensen mellom Devon og Cornwall og munner ut i Den engelske kanal. 

HMNB Devonport, den største marinebasen i Vest-Europa, ligger i Hamoaze, og det er på grunn av den store marinetrafikken lite annen båttrafikk. Det er også kraftig strøm i Plymouthsundet på grunn av tidevannet. Båter som stikker inntil 16 meter dypt kan gå i fjorden inn til marinebasen, men lenger nord er maksimumsdybde 10 meter. Her gjør naturen sitt til at området er populært for fritidsbåter. 

## Referanser
Taksonomi

**Taksonomi** er anvendelsen av og læren om klassifisering. Begrepet brukes i en rekke vitenskapelige fagområder.

* Innen biologi er taksonomi enten synonymt med systematikk, eller om én av systematikkens delgrener, nemlig det å dele ut kategorier til grupper av organismer. Klassifisering av organismer gjøres i *[[Gruppe (biologi)|taxa]]*, det vil si domene, rike, klasse, slekt, familie, art, underart, etc.

* Innen lingvistisk strukturalisme er taksonomi en retning som legger vekt på segmentering og klassifikasjon av språklige data. Se også Blooms taksonomi.
* Innen Informasjonsarkitektur anvendes uttrykket taksonomi om klassifisering av informasjon, men skiller seg ut ved at sluttbrukernes behov eller de forretningsmessige målene med løsningen også blir tatt hensyn til når informasjonen skal klassifiseres. Se også Taksonomi for søkemotorer

## Se også
* Klassifikasjon, inndeling i bestemte klasser, grupper eller kategorier
* Typologi, typelære

## Fotnoter

## Referanser


## Eksterne lenker
*
Truro

**Truro** er verdslig sogn og administrasjonsby i det seremonielle grevskapet Cornwall i England, og eneste større by (det vil si eneste med status som *city*) i grevskapet. Den var også administrasjonssenter for distriktet Carrick. I 2011 var det 18 766 innbyggere i byen. Det er den byen i Storbritannia som ligger lengst sør. Folk fra Truro kalles truroianere.

Truro vokste fram som et handelssenter fra sin havn og deretter som en gruveby for utvinningen av tinn. Trurokatedralen sto ferdig i 1910. Steder av interesse er det kongelige Cornwallmuseet, Hall for Cornwall som med sitt stor auditorium med plass til 925 publikummere setter opp operaer, balletter, musikaler og annen underholdning, og Cornwalls høyesterett.

## Toponymi
Opprinnelsen til stedsnavnet Truro (kornisk: Truru) er omdiskutert, men det *kan* være avledet fra kornisk *tri-veru* i betydningen «tre elver», men referanseverk som *Oxford Dictionary of English Place Names* avviser denne teorien. Forste stavelse, *tru*, kan bety «tre» (som tallet 3), skjønt det er tvilsomt. En ekspert på korniske stedsnavn, Oliver Padel, strakte seg i sin bok *A Popular Dictionary of Cornish Place-names* (1988) at teorien "«tre elver» til å si at det er «mulig». Alternativt kan navnet være avledet fra **tre-uro*, eller lignende, det vil si en bosetning ved elven **uro*.

## Referanser


## Eksterne lenker
* 

* 
* Truro City Council 
* Truro – historic characterisation for regeneration (CSUS) 
* Enjoy Truro, offisiell guide til byen, inkludert nyheter
Antique

**Antique** er en provins på Filippinene i landsdelen og øygruppen Visayas. Den ligger i regionen Western Visayas, på øya Panay. Den ligger mot Suluhavet i vest, og mot nord og nordøst grenser den til provinsene Aklan og Capiz. I øst ligger den store provinsen Iloilo.

## Navnet Antique
Provinsen har fått sitt navn etter *hantic-hantic*, den filippinske betegnelse for de store maurene som er svært utbredt i området.

## Politisk inndeling
Antique har 18 *municipalities* (landkommuner).
 
### Landkommuner (municipalities)

## Eksterne lenker
*
Aklan

**Aklan** er en provins på Filippinene i landsdelen og øygruppen Visayas. Den ligger i regionen Western Visayas, på øya Panay. Den ligger mot Sibuyanhavet i nord, der nærmeste nabo er øyprovinsen Romblon, og mot øst grenser den til provinsen Capiz og i sørvest mot Antique. Provinsens hovedsete er småbyen Kalibo.

## Navnet Aklan
Provinsen har fått sitt navn ved en sammendragning og forvanskning av navnet til den høvding, *datu*, som tidligere styrte området: *Datu Bendahara Kalantiaw*.

## Politisk inndeling
Aklan har 17 "municipalities" (landkommuner).
 
### Landkommuner (municipalities)

## Eksterne lenker
*
Isotoptabell

Tabellen nedenfor viser alle kjente radionuklider (isotoper) av grunnstoffene, ordnet etter økende atomnummer (antall protoner) fra venstre mot høyre, og økende antall nøytroner ovenfra og ned. Halveringstider er angitt med farger som vist i tabellen til høyre. Radionuklider med flere omdanningsveier har ulik forgrunns- og bakgrunnsfarge.

## Se også

* Nuklidekart

* Periodesystemet
* Grunnstoffliste
* Radioaktivitet
* Kjernefysikk
* Kjernekjemi
* Radionuklide
* Det internasjonale atomenergibyrået (IAEA)
Truro (andre betydninger)

**Truro** kan vise til:

*Truro – en by i Cornwall, England
*Truro (Nova Scotia) – en by i Nova Scotia, Canada
*Truro (Massachusetts) – en by i Massachusetts, USA
*Truro (Iowa) – en by i Iowa, USA
**[[City of Truro]]* – et berømt damplokomotiv
Tolpuddlemartyrene

**Tolpuddlemartyrene** var en gruppe britiske arbeidere som i det 19. århundre grunnla en fagforening, og deretter ble dømt til transportering til Australia.

Reformloven av 1832 hadde gjort det lovlig å danne fagforeninger, og samme år grunnla seks menn fra Tolpuddle i Dorset Det vennskapelige selskap av jordruksarbeidere (*Friendly Society of Agricultural Workers*). De protesterte mot den stadige senkningen av lønningene i 1830-årene, og nektet å jobbe for mindre enn 10 skilling pr. uke, selv om standardlønnen ved nede i 6 skilling. Foreningen ble ledet av George Loveless, som også var metodistpredikant, og de møttes i hjemmet til hans  svoger Thomas Standfield. 

I 1834 skrev en lokal jordeier til statsministeren, Lord Melbourne, for å klage på foreningen. Han viste til en obskur lov fra 1797 som forbød personer å sverge eder til hverandre, noe medlemmene i foreningen skulle ha gjort. James Brine, James Hammett, George Loveless, James Loveless (Georges bror), Thomas Standfield og John Standfield (Thomas' sønn) ble arrestert. De ble kjent skyldige, og dømt til transportering til Australia. 

De ble raskt folkehelter, og i 1836 ble de løslatt etter å ha fått støtte fra Lord Russell, som kort tid før hadde blitt innenriksminister. 

George Loveless ble senere involvert i chartistbevegelsen, mens de andre emigrerte til London i Ontario, Canada. Der er det reist et monument til ære for dem. 

I Tolpuddle ble det reist et monument over dem i 1934, og en ny skulptur av dem ble reist foran Martyrmuseet i landsbyen i 2001. Det holdes en årlig festival, som blir arrangert av Fagforeningskongressen. 

## Eksterne lenker
* Martyrmuseet
Tolpuddle

**Tolpuddle** er en landsby og et verdslig sogn i distriktet West Dorset i grevskapet Dorset, England. Den har navn etter elven Piddle, og ligger i dalen elven renner gjennom, omkring 13&nbsp;km øst for Dorchester og 19&nbsp;km vest for Poole. I henhold til sognets beregninger var befolkningstallet for 2013 420 personer.

## Tolpuddlemartyrene

Landsbyen er kjent for tolpuddlemartyrene, seks menn som i 1832 dannet en fagforening. To år senere ble de dømt til transportering til Australia; i 1836 ble de frigitt fordi de hadde blitt folkehelter. Flere gamle arbeiderhus er bevart, noen av dem fortsatt bebodd av jordbruksarbeidere, og en er innredet som Martyrmuseet. Utenfor museet står en skulptur som viser de seks tolpuddlemartyrene. Den årlige festivalen for martyrene blir årlig holdt i landsbyen den tredje helgen i juli.

En gammel platanlønn i landsbyens park er kjent som martyrenes tre, og det er sagt at det var under dette treet som martyrene sverget sin troskap. Treet er nå tatt var på av National Trust.

## Dagens landsby
Tolpuddle hadde tidligere en bensinstasjon, butikk og postkontor, men disse har stengt. Den har en pub, The Martyrs Inn, som er eid av det nærliggende herregården Athelhampton House fra tudortiden og som ligger rundt 1,6&nbsp;km til vest. Det er åpent for publikum.

Tolpuddles sognekirke er dedikert til Johannes Døperen og er datert til 1200-tallet.

## Referanser


## Eksterne lenker
* «1834: Tolpuddle Martyrs banished to Australia», *History.com*
Cornwall (andre betydninger)

**Cornwall** kan vise til:

## Steder

*Grevskapet Cornwall i England (det første sted med navnet)
*Cornwall, Ontario, Canada
*Cornwall, Connecticut, USA
*Cornwall, New York, USA
*Cornwall on Hudson, New York, USA
*Cornwall, Pennsylvania, USA
*North Cornwall, Pennsylvania, USA
*West Cornwall, Pennsylvania, USA
*Cornwall, Vermont, USA
*Cornwall fylke, provinsen New York, USA (historisk)
*Cornouaille, Bretagne, Frankrike

## Annet
*Hertugen av Cornwall
*Hertugdømmet Cornwall
Dorset (andre betydninger)

**Dorset** kan vise til

## Steder
*Grevskapet Dorset i England
*Dorset i Vermont, USA
*Dorset i Ontario, Canada
*Dorset i Tasmania, Australia.
*Dorset College, Dublin, en høyskole i Dublin, Irland
*Dorset College, Vancouver, en høyskole i Vancouver, Canada

## Annet

*Dorsetkulturen i det arktiske Nord-Amerika
*Jarlen av Dorset
*Markien av Dorset
*Hertugen av Dorset
Bokerleydiket

**Bokerleydiket** er en romano-britisk forsvarvoll i det nordøstlige Dorset, nær landsbyen Pentridge. Den strakk seg over omtrent 6 kilometer , over den romerske veien ved Gamle Sarum og Badbury Rings langs Cranborne Chase. Den har sin fortsettelse i Grimgrøften, som går inn i Hampshire. 

Den ble anlagt i 367, for å holde sakserne ute av Dorset, og man mener at den holdt dem unna i minst 200 år etter at den romano-britiske kulturen hadde forsvunnet i andre deler av England. 

Diket falt i 6. århundre, og forsvarslinjen ble flyttet omkring 45 km mot sørvest, til Combsgrøften, men denne falt kort tid etter, og sakserne tok Dorchester. 

## Referanser



## Ekstern lenke
Pint

**Pint** er en måleenhet for volum og derfor et hulmål. Den er mest i bruk i Storbritannia og USA. Dessuten opererer amerikanerne med to forskjellige pint.

* 1 imperial pint (Storbritannia) = 20 UK fluid ounces ≈ 568 milliliter
* 1 pint (USA, wet) = 16 US fluid ounces = 2 US cups ≈ 473 milliliter.
* 1 pint (USA, dry) ≈ 551 milliliter.

Siden Storbritannia har gått over til SI-systemet er pint bare i bruk ved salg av øl eller melk, og i forbindelse med blod.

Det finnes også andre mindre brukte definisjoner på en pint:
* Flamsk *pintje*: 250&nbsp;ml
* Tysk *Pintchen*: ≈ 330&nbsp;ml
* Israelsk pint: Varierer mellom 360 til 440&nbsp;ml
* Sør-Australsk pint: 425&nbsp;ml (metrisk)
* Australsk pint: 570&nbsp;ml (metrisk)
* Fransk *pinte du roi*: ≈ 952&nbsp;ml
* Canadisk *pinte de bière*: ≈ 1136&nbsp;ml
* Skotsk pint eller *joug*: ≈ 1696&nbsp;ml

## Se også
* Alkoholenhet
* Matlagingsmål

## Referanser
Guimaras

**Guimaras** er en øy og en provins på Filippinene i regionen Western Visayas i landsdelen og øygruppen Visayas. Provinshovedsetet ligger i Jordan. Nord for Guimaras er provinsen Iloilo på øya Panay, i øst er provinsen Negros Occidental på øya Negros.

## Politisk inndeling
Siquijor har 5 "municipalities" (landkommuner) per 30. september 2019.
 
### Landkommuner (municipalities)
*Buenavista
*Jordan
*Nueva Valencia
*San Lorenzo
*Sibunag

## Referanser




## Eksterne lenker
*
Iloilo

**Iloilo** er en filippinsk provins i landsdelen Visayas. Den ligger i regionen Western Visayas og på øya Panay. Provinshovedstaden er Iloilo City. I nord ligger provinsen Capiz og mot vest  provinsen Antique. Mot sør og øst er det hav, og de nærmeste øyene er provinsen Guimaras eller tilhører provinsene Negros Occidental eller Cebu.

## Historie

Navnet griper tilbake til 1200-tallet. Malayene hadde da utforsket landet og i 1213 organiserte de Madjaas-konføderasjonen. De delte området i tre provinser og kalte dem Akean, Hantik og Irong-Irong. Irong-irong betyr *som en nese*, og kan være basert på den geografiske observasjon at hovedbyen, dagens Iloilo City, ligger på et nes.

Rundt år 1566 grunnla den spanske erobrer Miguel Lopez de Legaspi de første spanske bosetting i området i det som nå er Iloilos forstad Oton. Havnen gav en økonomisk oppblomstring på 1800-tallet. Øst-Asias første golfbane ble anlagt i 1855 i Sta. Barbara, og den internasjonale havnen og jernbanelinjen som ble bygget var de første på Filippinene utenfor hovedøya Luzon. Det ble ekspoprtert jordbruksprodukter og tekstiler herfra til land i hele verden, og byen fikk mange europeiske og kinesiske innvandrere. I 1933 ble flyselskapet *Iloilo-Negros Air Express Co.* opprettet; det var Asias første private flyselskap.

## Politisk inndeling
Iloilo er delt i 2 "cities" (bykommuner) og 42 "municipalities" (landkommuner).

### Bykommuner (cities)
*Passi City
*Iloilo City

### Landkommuner (municipalities)

## Eksterne lenker
*
Capiz

**Capiz** er en filippinsk provins i landsdelen Visayas. Den ligger i regionen Western Visayas og på øya Panay. Provinshovedstaden er Roxas City. Mot nord ligger Sibuyanhavet, og de nærmeste øyene tilhører provinsene Romblon eller Masbate. I sør og øst er provinsen Iloilo, i vest Antique og i nordvest Aklan.

## Navnet Capiz
Navnet *Capiz* kommer fra *kapid* som betyr tvilling.

## Politisk inndeling
Capiz er delt i 1 "city" (bykommune) og 16 "municipalities" (landkommuner).

### Bykommune (city)
*Roxas City

### Landkommuner (municipalities)

## Eksterne lenker
*
Land’s End

**Land's End** (kornisk: *Penn an Wlas* eller *Pedn an Wlas*, som betyr «Verdens ende») er en landtunge og et feriekompleks i vestlige Cornwall i England. Det er det mest vestlige punktet på det engelske fastlandet og Cornwall. Det ligger på halvøya Penwith og er omtrent 13&nbsp;km vestsørvest for Penzance ved begynnelsen og endepunktet av motorveien A30.

Det mytiske øyriket Lyonesse, kjent fra legenden om kong Arthur, skal ha ligget mellom Land's End og Scillyøyene. Uttrykket «fra Land's End til John o' Groats» viser til distansen mellom Land's End og fastlandets nordligste punkt, den skotske landsbyen John o' Groats; en klar parallell til det norske uttrykket «fra Lindesnes til Nordkapp».

## Geografi
Det faktiske Land’s End eller Peal Point er en beskjeden odde sammenlignet med andre nes i nærheten, som Pedn-men-dhu i sør med utsyn mot landsbyen Sennen Cove og Pordenack. Et hotell- og turistkompleks ved navn Carn Kez ligger kun 200 meter sør for Land’s End.

Land's End har en særskilt gjenklang ettersom det ofte er benyttet for antyde distanse. Land's End til John o' Groats i Skottland er en distanse på 1 349&nbsp;km (838 miles) langs veien, og denne avstanden er ofte benyttet for definere veldedighetsaktiviteter som vandringer fra nord til sør, eller omvendt, av Storbritannia. Fra Land's End til det nordligste punkt i England er en distanse på 895&nbsp;km (556 miles) langs veien.

## Bilder

Fil:Sennen.jpg|Landskap ved Sennen nær Lands End
Fil:Land's End, Cornwall, England.jpg|Klipper ved Land's End
Fil:Lands-End-Village.jpg|Turistsenteret ved Land's End
Fil:Lands End Tourist Centre.jpg|Turistsenteret ved Land's End
Fil:Lands-End.jpg|Fyrtårnet Longships utenfor Land's End
Fil:Land's End (looking south).jpg|Utsyn sør fra Land's End
Fil:Land's End (looking west).jpg|Utsyn vest fra Land's End
Fil:Land's End (looking north).jpg|Utsyn nord fra Land's End
Fil:Signpost at Land's End.JPG|Skiltstolpe ved Land's End


## Referanser


## Eksterne lenker
*
St. Mary’s (Scillyøyene)

**St Mary's** er den største av Scillyøyene, med en befolkning på 1&nbsp;666 (folketelling 2001). Den er administrasjonssentrum for øyene.

Byen Hugh Town ble solgt til innbyggerne i 1949, mens resten av øya tilhører hertugdømmet Cornwall.

## Eksterne lenker
*
Yard

**Yard** (forkortet *yd*) er en engelsk lengdeenhet, som er definert som 3 fot, eller 36 tommer. En yard er dermed 0,9144 meter. 

## Historie
Tidligere var en yard delt inn 2, 4, 8 eller 16, til henholdsvis half-yard, span, finger og nail. 

Yardens opphav er det mange forklaringer på. Ordet kommer fra et angelsaksisk ord for *målestav*. Lengden sies å være lengden fra nesetippen til tuppen på tommelen på kong Henry I av England Andre versjoner er at det tilsvarer en persons livvidde, eller at det tilsvarer det dobbelte av en engelsk alen. Kong Edgar skal ha etablert den såkalte *Winchester yard* i år 965, som skal være grunnlaget for de senere *Tudor yard* (1590) og den nåværende *imperial yard* (1844). 

## Andre måleenheter knyttet til yard
* Square yard = yd2 = 0,8361... m²
* Yard of land = 30 acres = 12,14 hektar
* Cubic yard = yd3 = 0,76455... m³

## Referanser
Hugh Town

**Hugh Town** (kornisk: *Tre Huw*) er den største byen og administrasjonssenteret på Scillyøyene sør for Cornwall i England. Byen er lokalisert på øya St. Marys som er den største og mest folkerike øya i øygruppa. Den ligger på en smal langtunge som knytter halvøya The Garrison til resten av øya. Den har en befolkning på 1 068 innbyggere (2001).

I motsetningen til resten av Scillyøyene, er landeieren (*freeholder*) av landet i byen ikke holdt av hertugdømmet Cornwall da det i ble solgt til innbyggerne i 1949. Havnen er imdlertid fortsatt eid og administrert av hertugdømmet.

Hugh Town er særskilt travel på maidagen (første helga i mai måned), som er en tradisjonell festivaltid på De britiske øyer, da *World Pilot Gig Championships* blir arrangert. En «pilot gig» er avlang robåt med seks årer, som man avholder verdensmesterskap i. De tevlende båtene holder til en stor naturlig bukt nord for Hugh Town, og gjennom tallrike tevlinger kommer de mål i havnen til Hugh Town. Det er klasser for begge kjønn.

Hovednæringen er turisme, og det er flere attraktive strender ved byen. Den har fergeforbindelse til Penzance, og det er en liten flyplass rett utenfor byen med helikoptertrafikk til Penzance og flyvninger med 12-seters fly til St. Just i Cornwall.

## Referanser


## Eksterne lenker
* 
* «Hugh Town, St Mary's, Isles of Scilly» , informasjon og ressurser
Atomkrig

**Atomkrig** er en krig der kjernefysiske våpen (atomvåpen) brukes. Hittil er USA er det eneste landet i verden som faktisk har brukt atomvåpen i krig. Det skjedde i 1945, mot slutten av andre verdenskrig, da de to japanske byene Hiroshima og Nagasaki ble bombet.

## Historie

Atomvåpen ble først utviklet av USA under andre verdenskrig, det såkalte Manhattanprosjektet.  Amerikanske forskere, bl.a. Albert Einstein, hadde varslet at andre nasjoner, og spesielt Sovjetunionen, garantert ville utvikle sine egne atomvåpen, men allikevel kom det overraskende på flere regjeringer da Sovjetunion detonerte sin første atombombe 29. august 1949 ved Semipalatinsk i Kasakhstan.

Storbritannia kom etter med sin bombe i 1952 og Frankrike i 1960.

Under den kalde krigen satt supermaktene USA og Sovjetunionen på store lagre av atomvåpen, som i takt med den teknologiske utviklingen ble stadig kraftigere og mer presise.  Etter Sovjetunionens fall på begynnelsen av 1990-tallet har man allment vært mer bekymret for spredning av gjenværende sovjetiske stridshoder og nye atomnasjoner.  Spesielt India, Pakistan, Nord-Korea, Israel og Iran har vært i søkelyset.

## Typer atomkrig

Bruk av atomvåpen deles inn i kategoriene total krig, begrenset utveksling og atomterrorisme.

*Total krig* er et scenario hvor en stor atommakt forsøker å utslette en annen, som igjen svarer under doktrinen massiv gjengjeldelse. Dette var det mest fryktede utfallet av den kalde krigen og frykten for dette har blusset opp igjen etter at Russlands invasjon av Ukraina 2022.

I en *begrenset utveksling* er atomvåpnene bare en del av hele krigsapparatet, enten på grunn av at partene har begrenset antall våpen eller fordi de frivillig holder tilbake av frykt for å eskalere konflikten.

*Atomterrorisme* kom i søkelyset etter Sovjetunionens fall. Man frykter at en terrorgruppe vil få tak i et atomstridshode f.eks. høyreekstreme eller Den islamske staten, bygge den selv eller bygge en såkalt skitten bombe og bruke det i en terroraksjon.

## Se også
* Ballistisk missil
* MIRV
* SALT I
* SALT II
* SDI
* Atomvinter
## Eksterne lenker
* Oppslagsordet «Atomkrig» i det venstreorienterte ''Pax leksikon'' utgitt 1978-1983
* Nuclear Holocausts: Atomic War in Fiction (engelsk)
* Da månen nesten utløste atomkrig